Red Hat

Red Hat, Inc. es un compania multinational statounitese de softwares providente productos de software in codice aperite al communitate de interprisas. Fundate in 1993, Red Hat ha su sede in Raleigh, Carolina del Nord, con officios in tote le mundo.

Red Hat ha devenite multo associate con su systema de operation de interprisa Red Hat Enterprise Linux e con le acquisition del venditor de middleware in codice aperite pro interprisas JBoss. Red Hat offere etiam Red Hat Virtualization (RHV), un producto de virtualisation pro interprisas. Red Hat provide immagazinage, platteformas de systemas de operation, middleware, applicationes, productos de administration, e servicios de supporto, formation, e consultation.

Red Hat create, mantene, e contribue a multe projectos de software libere. Illo ha acquirite diverse bases de codice de producto de software proprietari per fusionamentos e acquisitiones de interprisas e ha publicate tal software sub licentias in codice aperite. In marte 2016, Red Hat es le secundo plus grande interprisa contribuente al nucleo Linux version 4.5 postea Intel.
Categoria:Interprisas informatic del Statos Unite
Categoria:Interprisas multinational